Z Á P I S N I C A
zo zasadnutia Obecného zastupiteľstva v Rakoviciach  
konaného dňa  25. marca 2013 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
		        Miroslav Masár
		        Ing. Július Šmýkal	

Neprítomní poslanci OZ  -  Anna Magalová
	
Ostatní prítomní:     Ing. Lucie Duračková - obecná kontrolórka     
		         Jarmila Chnápková - zapisovateľka	
		         Janka Horylová	                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Schválenie zmluvy na odpredaj pozemku
4.	Prerokovanie platu starostu obce
5.	Doplnenie dopravného značenia v obci
6.	Hospodárenie Obecnej kanalizačnej, s.r.o. za rok 2012 – vyrovnanie straty
7.	Žiadosť ZŠ s MŠ Rakovice na zvýšenie školného v MŠ Rakovice
8.	Rôzne 
9.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní štyria poslanci z celkového počtu 5, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Mgr. Romanu Dalošovú a Jána Heviera. O programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  18/2013
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 
Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  19/2013
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3.  Schválenie zmluvy na odpredaj pozemku
 
Starosta obce p. Dušan Daloš oboznámil poslancov s tým, že je pripravená na podpis kúpna zmluva na odpredaj pozemku p. č. 716/7 o výmere 49 m2 manželom Mgr. Ivanovi Šimončíkovi a Jozefíne, ktorý bol schválený na zasadnutí OZ dňa 14.12.2012 uznesením č. 122/2012. Návrh zmluvy bol poslancom predložený, starosta dal o ňom hlasovať.
 
Hlasovanie:
Počet poslancov:                          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4         
                      proti:        0
                      zdržal sa:  0

U z n e s e n i e   č.  20/2013
Obecné zastupiteľstvo v Rakoviciach
s c h v a ľ u j e
kúpnu zmluvu na odpredaj pozemku p. č. 716/7 o výmere 49 m2 manželom Mgr. Ivanovi Šimončíkovi a Jozefíne Šimončíkovej, ktorý bol schválený uznesením č. 122/2012. 

Bod 4.  Prerokovanie platu starostu obce

4.1.
Podľa Zákona č. 390/1990 Z. z. o obecnom zriadení sa uvádza v § 11, že Obecné zastupiteľstvo určuje plat starostu podľa osobitného zákona, ktorým je Zákon č. 253/1994 Z. z. o právnom postavení a platových pomeroch starostov obcí. Starostovi patrí plat, ktorý je súčinom priemernej mesačnej mzdy zamestnanca v národnom hospodárstve vyčíslenej na základe údajov Štatistického úradu Slovenskej republiky za predchádzajúci kalendárny rok a násobku podľa § 4 ods. 1 alebo násobku podľa § 4 ods. 7. Plat sa zaokrúhľuje na celé euro nahor. Takýto plat patrí starostovi už i v januári (keďže zákon upravuje nárok v sume, pre výpočet ktorej sa použije priemerná mzda za predchádzajúci rok). Obec Rakovice mala ku dňu 31.12.2012: 553 obyvateľov, preto patrí starostovi plat podľa tabuľky – podľa druhej platovej skupiny, ktorou je 1,65 násobok priemernej mzdy v NH, čo znamená 805,00 eur (priemerná mzda v NH za rok 2012) krát násobok: 1,65  = 1.328,25 eura = 1.329,00 eur.

Hlasovanie:
Počet poslancov:          5
Počet prítomných poslancov:     4 
Počet prítomných poslancov pri hlasovaní:  4
Hlasovanie:   za  :           4
	          proti:         0	          
                     zdržal sa:   0

U z n e s e n i e   č.  21/2013
Obecné zastupiteľstvo v Rakoviciach
b e r i e   n a   v e d o m i e,
že plat starostu obce podľa zákona č. 253/1994 o právnom postavení a platových pomeroch starostov obcí a primátorov miest v znení neskorších predpisov je stanovený v roku 2013 na sumu 1.329,00 eur.

4.2.
Podľa § 4 ods. 2 zákona č. 253/1994 Z. z. môže obecné zastupiteľstvo plat starostu zvýšiť až o 70 %.  Zástupca starostu obce navrhol starostovi obce schváliť plat navýšený o 70 % z toho dôvodu, že občania sú s prácou starostu spokojní, postupne sa stále zvyšuje náročnosť práce starostu, starosta dosiahol v uplynulom období pri vedení obecnej samosprávy veľmi dobré výsledky. V roku 2012 bol starosta ocenený predsedom Trnavského samosprávneho kraj Ing. Tiborom Mikušom pamätnou plaketou, ktorú obdržali významné osobnosti TSK. Minulý rok bol pre našu obec dosť náročný, oslavovali sme 750 rokov našej obce, úspešne pokračuje výstavba novej kolkárne, prístavby hasičskej zbrojnice, budujú sa inžinierske siete pre Obytnú zónu II. a III. Zvýšenie minimálneho platu podľa zákona o 70 %ako navrhuje Ing. Šmýkal,  tvorí sumu 2.260,00 €. Starosta dal hlasovať o návrhu Ing. Šmýkala na zvýšenie platu o 70 %.    

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :           4
	          proti:         0	          
                     zdržal sa:   0

U z n e s e n i e   č.  22/2013
Obecné zastupiteľstvo v Rakoviciach
s c h v a ľ u j e 
na základe § 4 ods. 2 zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov zvýšenie minimálneho platu starostu o 70 %, t. j. na sumu 2,260,00 eur (slovom dvetisícdvestošesťdesiat eur) mesačne s účinnosťou od 01.01.2013.

Bod 5. Prerokovanie dopravného značenia v obci 

5.1.
Starosta obce informoval poslancov s tým, že na základe upozornení občanov, je potrebné doplniť dopravné značenie v obci. Problematická je križovatka pri dome súp. č. 147 a pri hostinci príjazdová komunikácia od novej bytovky súp. č. 116, kde boli v minulosti umiestnené dopravné značky „Daj prednosť vjazde“. Na základe uvedených pripomienok občanov starosta obce vyzval predsedu  komisie verejného poriadku a životného prostredia, aby prítomných poslancov oboznámil so skutočným stavom. Na návrh predsedu komisie verejného poriadku a životného prostredia je potrebné zakúpenie 1 ks dopravnej značky Daj prednosť vjazde na križovatku pri rodinnom dome súp. č. 147, pri rodinných domoch súp. č. 122 a súp. č. 131, ako aj pri hostinci je potrebné značky upraviť aby boli dostatočne viditeľné. Poslanec Ján Hevier navrhol, aby obec zrealizovala navrhované práce svojpomocne. Starosta dal o návrhu predsedu komisie verejného poriadku a životného prostredia a Jána Heviera hlasovať.

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :           4
	          proti:         0	          
                     zdržal sa:   0

U z n e s e n i e   č.  23/2013
Obecné zastupiteľstvo v Rakoviciach
s c h v a ľ u j e 
zakúpenie a osadenie 1 ks dopravnej značky „Daj prednosť vjazde“ na križovatku pri rodinnom dome súp. č. 147, pri rodinných domoch súp. č. 122 a súp. č. 131, pri hostinci súp. č. 120 je potrebné značky upraviť, aby boli dostatočne viditeľné.

5.2.
Občania sa tiež pýtajú, či sa aj na ulicu pri materskú školu a pri hostinec neosadia spomaľovače ako na ceste v starej časti obce. Pre bezpečnosť detí i občanov by bolo potrebné tieto spomaľovače nainštalovať. Jeden by bolo potrebné dať pri materskú škôlku, druhý pri bytovku a tretí medzi obchod a kolkáreň, prípadne pred hasičskú zbrojnicu. Už dávnejšie sa rieši presun prechodu pre chodcov pred sochou sv. Cyrila a Metoda bližšie ku križovatke. Máme vypracovaný projekt dopravného značenia v obci, vybudovanie zábradlia pred základnou školou a pri kaviarni Ponorka, je však potrebné v ňom upraviť a posunúť spomínaný prechod pre chodcov. Ak by sa mal prechod posunúť, je nevyhnutné zabezpečiť, aby bol tento prechod osvetlený. Aj keď existujúci prechod nie je osvetlený, pri každej zmene  napríklad ako v tomto prípade pri posune prechodu, sa musí postupovať podľa aktuálnych noriem. Na spomaľovače je potrebné zistiť cenové ponuky a pre posun prechodu pre chodcov je potrebné dať prepracovať projekt,  prispôsobiť ho podľa aktuálnych vyhlášok a tým pripraviť projekt  k žiadosti na schválenie na Dopravnom inšpektoráte v Trnave. 

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :           4
	          proti:         0         
                     zdržal sa:   0
  
U z n e s e n i e   č.  24/2013
Obecné zastupiteľstvo v Rakoviciach
u k l a d á   s t a r o s t o v i   o b c e
a)	predložiť na budúce zasadnutie OZ cenové ponuky na spomaľovače,
b)	dať prepracovať projekt pre osadenie zábradlia pred základnou školou a pred kaviarňou Ponorka a posunúť prechod pre chodcov pred sochou sv. Cyrila a Metoda bližšie ku križovatke.

Bod 6.  Hospodárenie Obecnej kanalizačnej s.r.o.

Obec Rakovice je jedným zo spoločníkov Obecnej kanalizačnej, s.r.o. Spoločnosť Obecná kanalizačná s.r.o. zaslala obciam vyúčtovanie hospodárenia za rok 2012. Pre Obec Rakovice vyšiel hospodársky výsledok v strate -7.822,57 eur. Podľa stanov Obecnej kanalizačnej s.r.o. je každá obec, pre ktorú je vykázaná strata, povinná vyrovnať stratu z obecného rozpočtu. Náklady obce Rakovice za rok 2012 sú v číselnom vyjadrení vo výške 26.135,57 eur, čo tvoria: položky na kontrolu a čistenie kanalizácie, opravu čerpadiel, oprava a dodávka košov do čerpacích staníc, servisné práce na čerpacej stanici, spotreba elektrickej energie, podiel obce na správnej réžii, náklady na čističku odpadových vôd. Výnosy za rok 2012 tvoria čiastku 18.313,00 eur. V novembri 2012 požiadala Obecná kanalizačná, s.r.o. o poskytnutie dotácie vo výške 2.000,00 eur (schválené uznesením č. 100/2012 zo dňa 8.11.2012), o ktoré sa výsledok hospodárenia obce Rakovice znižuje. Poslanec Ing. Šmýkal navrhol, aby sa z rozpočtu obce uhradila strata Obecnej kanalizačnej, s.r.o. vo výške 5.822,57 eur a poskytla sa ako dotácia. Starosta dal o tomto návrhu hlasovať. 

Hlasovanie:
Počet poslancov:          			5 
Počet prítomných poslancov:      		4
Počet prítomných poslancov pri hlasovaní: 	4
Hlasovanie:   za  :            4
	        proti:            0	           
        zdržal sa:      0

U z n e s e n i e   č.  25/2013
Obecné zastupiteľstvo v Rakoviciach
s c h v a ľ u j e
poskytnutie dotácie pre Obecnú kanalizačnú, s.r.o., Veselé vo výške 5.822,57 eur na vykrytie straty hospodárenia za rok 2012.

Bod 7. Žiadosť ZŠ s MŠ Rakovice na zvýšenie školného v MŠ Rakovice

Starosta obce oboznámil poslancov s tým, že riaditeľstvo ZŠ s MŠ Rakovice predložilo obci žiadosť na zvýšenie školného v materskej škole z doterajších 5,00 eur na 10,00 eur. Svoju žiadosť odôvodňujú tým, že sa neustále zvyšujú náklady na prevádzku materskej školy a potreby žiakov. Tieto financie sa použijú na materiálne a technické vybavenie materskej školy. Poslankyňa Dalošová povedala, že je už mesiac marec, do konca školského roka zostávajú len 3 mesiace, bolo by vhodné zvýšenie školného až od nového školského roka. Je to navýšenie školného až o 100 %. Starosta dal o jej návrhu hlasovať. 

Hlasovanie:
Počet poslancov:          			5 
Počet prítomných poslancov:      		4 
Počet prítomných poslancov pri hlasovaní: 	4
Hlasovanie:   za  :            4
	        proti:            0	           
        zdržal sa:      0

U z n e s e n i e   č.  26/2013
Obecné zastupiteľstvo v Rakoviciach
s c h v a ľ u j e 
zmenu školného v MŠ Rakovice na 10,00 eur od 01.09.2013. 

Bod. 8  Rôzne

8.1.
Starosta obce oboznámil poslancom s tým, že na minulom zasadnutí OZ sme rokovali o navýšení cintorínskych poplatkov a o prípadnom navýšení poplatku za prenájom hrobových miest pre občanov, ktorí nemajú trvalý pobyt v Rakoviciach. Cena za prenájom hrobového miesta na 1 rok je vo výške 0,75 eura. Ak by sme uvažovali o navýšení prenájmu pre tých občanov, ktorí nemajú trvalý pobyt v Rakoviciach, mohlo by to byť kvalifikované ako diskriminácia voči takýmto občanom. Ak by sa uvažovalo o navýšení ceny za prenájom hrobového miesta, tak by malo platiť pre každého rovnako. Starosta dal o uvedenom hlasovať.

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  27/2013
Obecné zastupiteľstvo v Rakoviciach
b e r i e   n a   v e d o m i e           
informácie starostu obce ohľadom navýšenia cintorínskych poplatkov.
 
8.2.
Starosta obce oboznámil prítomných poslancov s tým, že dňa 28.3. je Deň učiteľov, v roku 2013 sú v tento deň veľkonočné prázdniny. Škola oslavuje deň učiteľov tradične usporiadaním duelu medzi žiakmi a zamestnancami, ktorý si tento rok posunula na deň 5.4., nakoľko sú v tomto období veľkonočné prázdniny a veľkonočné sviatky. Z evidencie zamestnancov sme zistili, že pani učiteľka v materskej škole p. Jarmila Turanová je u nás v škôlke v Rakoviciach už 30 rokov. Nastúpila v marci 1983. Bolo by vhodné ju v rámci tohto jubilea oceniť plaketou, ktorá by sa jej odovzdala na dueli. Pre každého zamestnanca školy pripravíme kvietok ako poďakovanie za náročnú prácu v školstve. Poslanec Ing. Šmýkal navrhol schváliť udelenie Komenského plakety p. Jarmile Turanovej za 30 rokov práce v školstve v Obci Rakovice. Starosta dal o návrhu hlasovať.
 
Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  28/2013
Obecné zastupiteľstvo v Rakoviciach
s c h v a ľ u j e           
udelenie Komenského plakety p. Jarmile Turanovej za 30 rokov práce v školstve v Obci Rakovice.

8.3.
Starosta oboznámil poslancov, že v tomto roku sme jarné upratovanie mali trochu rozhádzané, nakoľko stále sa drží studené počasie, do toho nám vošli veľkonočné sviatky. Zvoz biologického odpadu nevhodného na drvenie sme uskutočnili v sobotu 23. marca, drviť konáre a haluzovinu budeme až v týždni po Veľkej noci, ak nám však vyjde počasie.  

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  29/2013
Obecné zastupiteľstvo v Rakoviciach
b e r i e   n a   v e d o m i e           
informácie starostu obce ohľadom jarného upratovania v Obci Rakovice.

8.4.
Starosta ďalej informoval poslancov, že v tomto roku sa oslavuje 1150-te výročie príchodu vierozvestcov sv. Cyrila a Metoda. Starosta dáva poslancom na zváženie, či budeme oslavovať toto výročie v našej obci. Poslanec Ing. Šmýkal navrhol, aby sme nejako zvlášť nepripravovali tieto oslavy, ale ich zahrnuli do osláv hodov, ktoré sú tiež v tomto období. V piatok 5.7.2013 je sviatok sv. Cyrila a Metoda. V tento deň bude svätá omša a v poobedňajších hodinách pripravíme nejaký kultúrny program. Podľa predbežnej dohody s hasičmi usporiadame nočnú hasičskú súťaž v sobotu, dňa 6.7. Podrobnosti osláv a usporiadanie súťaží budeme riešiť na ďalších zasadnutiach OZ. Starosta dal o návrhu usporiadať oslavy príchodu vierozvestcov spolu s oslavami hodov hlasovať.

Hlasovanie:
Počet poslancov:          5
Počet prítomných poslancov:      4 
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  30/2013
Obecné zastupiteľstvo v Rakoviciach
s c h v a ľ u j e           
usporiadať oslavy 1150-teho výročia príchodu vierozvestcov sv. Cyrila a Metoda spolu s oslavami hodov v dňoch 5.-7.7.2013.

8.5.
Starosta obce oboznámil poslancov s tým, že ho oslovili kolkári so žiadosťou o uhradenie nájmu kolkárne v Piešťanoch. BK Group Rakovice – kolkársky oddiel uzatvorili zmluvu o prenájme kolkárne č. 1/2013 s Mestským kolkárskym klubom Piešťany na obdobie od 1.1.2013 do 30.4.2013, pričom náklady na prenájom kolkárne tvoria spolu 1.800,00 eur. Poslanec Miroslav Masár navrhol poskytnúť BK Group Rakovice dotáciu vo výške 1.800,00 eur na uhradenie prenájmu kolkárne v Piešťanoch. Starosta dal o návrhu hlasovať.

Hlasovanie:
Počet poslancov:          5
Počet prítomných poslancov:      4
Počet prítomných poslancov pri hlasovaní:  4
Hlasovanie:   za  :          4
	          proti:        0	           
         zdržal sa:   0

U z n e s e n i e   č.  31/2013
Obecné zastupiteľstvo v Rakoviciach
s c h v a ľ u j e
dotáciu vo výške 1.800,00 eur pre BK Group Rakovice - kolkársky oddiel na uhradenie prenájmu kolkárne v Piešťanoch, ktorá bude zaslaná na účet TJ Rakovice číslo účtu: 280938342/0900.

8.6.
Starosta obce informoval poslancov o ponuke Združenia miest a obcí, región JE Jaslovské Bohunice na pracovnú cestu Pobaltie: Vilnius a Riga. Starosta je jedným z členov Rady pri ZMO, regiónu Jaslovské Bohunice. Predbežná cena za pracovnú cestu je 990,00 eur. Náklady na pracovnú cestu by si mali hradiť obce, ktoré vysielajú svojho zástupcu. V celkovej cene sú započítané náklady na dopravu, ubytovanie, časť nákladov na stravovanie, sprievodcovské a tlmočnícke služby, poplatky za prehliadky a ďalšie režijné náklady. Z celkovej ceny časť nákladov hradí aj ZMO. V cene nie sú započítané náklady na vreckové, stravné a liečebné náklady do zahraničia. Zástupca starostu obce Ing. Július Šmýkal navrhol schváliť pracovnú cestu starostovi obce a zároveň schváliť aj náklady na vreckové vo výške 40 % a stravné na uvedenú pracovnú cestu v súlade so zákonom č. 283/2002 Z. z. o cestovných náhradách. Poslanci nemali k návrhu pripomienky a jednohlasne ho schválili. 
Hlasovanie:
Počet poslancov:       5
Počet prítomných poslancov pri hlasovaní:  4
Hlasovanie:   za  :           4   
	          proti:         0  
                      zdržal sa:  0 
 
U z n e s e n i e   č.  32/2013
Obecné zastupiteľstvo v Rakoviciach
s c h v a ľ u j e
uhradiť náklady na zahraničnú pracovnú cestu POBALTIE – Vilnius a Riga v termíne 18.-22. júna 2013 starostovi obce Dušanovi Dalošovi a náklady na vreckové vo výške 40 % a stravné na uvedenú pracovnú cestu v súlade so zákonom  č. 283/2002 Z. z. o cestovných náhradách. 

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Mgr. Romana Dalošová            .............................................

                                           Ján Hevier                                 ..............................................

Zápisnicu zapísala:            Jarmila Chnápková                     .............................................

                                                  Dušan   D a l o š
                                                   starosta obce